《余数与同舍唱和而何亨老独否耿伯顺以诗挑之因次其韵》
宋代·赵鼎臣

巧匠未尝夸所能，解衣槃薄初不惊。纷纷众史争舐笔，我独以此全其名。

坎其击鼓瓦釜闹，黄钟大吕元希声。扬雄有口吃不语，长安小儿心欲轻。

一朝胸中吐白凤，至今千载犹仪刑。颇疑将军固多许，衔枚十万藏奇兵。

可怜吾党有壮士，疾斗不暇金鼓鸣。寄声大耿莫仓猝，火急防渠夜斫营。

作者简介：[约公元一一0一年前后在世]字承之，卫城人。生卒年均不详，约宋徽宗建中靖国初前后在世。工诗，才气飘逸，记问精博。自号苇溪翁。元佑间进士。绍圣中，登宏词科。宣和中，以右文殿修撰，知邓州。召为太府卿。尝往来大名、真定间，与苏轼、王安石诸人交好，相与酬倡，故所作具有门迳，能力追古人。鼎臣本著有文集一百二十卷，其孙纲立刊於复州，至四十卷而止。今则仅存竹隐畸士集二十卷，《四库总目》系辑搜所成。